ई हमर सपना छल जे एक मंच पर एक संग सगर मिथिलाक लोक जमिकय वार्ता करी। अन्तर्राष्ट्रीय मैथिली कवि सम्मेलन एकरे उपक्रम छल। सबहक प्रेम भेटल। ईश्वरक कृपा साक्षात् यैह होइत छैक। बहुत लोक तऽ नहि आबि सकलाह। व्यक्तिगत कार्य-व्यस्तता आ विराटनगरक दूरी ओहि प्रेम-पिपासाकेँ मिलन करबाक मौका प्रदान नहि कय सकल। मुदा जतेक लोक एलाह ओ अपना आप मे एकटा अकाट्य इतिहास रचि देलक। मंच सँ निम्न किछु पाँतिक सुमिरन करैत त्रुटि हेतु क्षमायाचना केने रही, एक बेर एहि पोस्ट द्वारा कार्यक्रम मे सहभागिताक इच्छानुरूप लिलसा पूर्ण नहि कय सकबाक लेल अपने सब गोटा सँ क्षमा-प्रार्थना करैत छी।
 आब मेटि दियौ सब अपराध! !
 आब राखियौ चरणियां के लाज! !
 आदरणीय Uday Shanker Mishra सर संग डा. मंजर सुलेमान, चन्द्रेश, बुढा भाइ, रामकुमार भाइ व लगभग एक दर्जन नामी-गिरामी कवि लोकनिक सहभागिता नहि करा सकलहुँ। तहिना Manikant Jha सर संग पहुँचल जय प्रकाश जनक व अन्य कविवर लोकनिक सहभागिता सहभागी जनमानसक इच्छानुरूप नहि करा सकलहुँ। भाइ पंकज कुमार, भागलपुर व हुनका संग पहुँचल करीब दुइ दर्जन शोधार्थी कवि लोकनिक भरपूर सहभागिता नहि करा सकलहुँ। आर तऽ आर, कविश्रेष्ठ रामचैतन्य धीरज, कवि-गोष्ठीक अध्यक्षता कय रहला अरविन्द मिश्र निरज, धीरेन्द्र प्रेमर्षि, रमेश रंजन, उमाकान्त झा बक्शी, अरविन्द ठाकुर, सदरे गौहर, श्याम शेखर झा, करुणा झा, सियाराम झा सरस, आ आरो कतेको गणमान्य नामी-गिरामी सिद्धहस्त कवि लोकनिकेँ सुनबाक मौका जनमानस केँ नहि भेटल। विदेश सँ अनलाइन कतेको भाइ-बहिनक प्रस्तुति नहि लेल जा सकल.... Bhogendra Raj Sah, Pankaj Jha, Jha Mahesh, Manish Jha Bauabhai, Rupesh Teoth, चंदनकुमार झा, Rajeev Ranjan Mishra, Madan Kumar Thakur, Aditya Bhushan Mishra, आदि कतेको शुभेच्छु-मित्र लोकनिक सहभागिता नहि लेल जा सकल।
 लेकिन प्रसन्नताक बात ई जे नवतुरिया आ युवा-कवि लोकनि जे मुहदुब्बर आ दबल-कुचलल मैथिलक आवाज केँ अपन सुन्दर-सुन्दर रचना मे सजाकय अनने छलाह तिनका सबहक भरपूर सहभागिता सँ 'मैथिली मंच' केँ लागि रहल कलंक केँ धोबाक प्रयास एहि सम्मेलन मे कैल जा सकल। तहिना साहित्य आ मिथिलाक भूगोल हेतु संघर्षरत अभियानीक बीच जे दूरी छल तेकरा विचार-गोष्ठी मे सहभागी लगभग ६५ वक्ता अभियानीक सहभागिता सँ दूर कैल जा सकल, क्रान्तिक बिगुल फूकल जा सकल। आगामी समय मे साहित्य आ अभियान बीच समन्वय होइत मैथिली साहित्यकारक कलमक मोसि मे खूनक लालिमा देखायत - कारण मैथिली या मिथिलाक हत्या वा एकरा मृत्युदान देनिहार केँ कदापि छोड़ल नहि जा सकैत अछि से प्रमाणित होयत। मैथिली आ मिथिला सनातन कोन आत्मबल पर अछि ताहि मर्म केँ ऊपर वर्णित बुजुर्ग आ प्रतिष्ठित स्रष्टा लोकनिक आँखिक सोझाँ युवा पुस्ता राखि सकल ई एहि कार्यक्रमक उपलब्धि मानल जा सकैत अछि।
 आउ, देखी एक नजर, के सब सहभागी कतय सँ भेलाहः
२८. करुणा झा, कवियित्री-कथाकार-अभियानी, राजविराज (अध्यक्षा - दहेज मुक्त मिथिला, नेपाल)
२९. साधना झा, कवियित्री-अभियानी, राजविराज (सचिव, दहेज मुक्त मिथिला, नेपाल)
८७. प्रभात राय भट्ट, कवि एवं अभियानी, धिरापुर, महोत्तरी - प्रतिनिधि यूएई (दुबई) - मिथिला एकता समाज, सउदी। 